钦定古今图书集成/明伦汇编/氏族典/第287卷 > 黄立极
## 钦定古今图书集成/明伦汇编/氏族典/第287卷 > 黄立极

按《明外史黄立极传》：“立极，字中五，元城人。万历三十
二年进士，改庶吉士，授检讨，累官礼部侍郎。天启五
年，擢礼部尚书，兼东阁大学士，与丁绍轼、周如磐、冯
铨并参机务。时魏广微、顾秉谦及铨皆以附魏忠贤
居政府，立极素谨愿，忠贤以同乡故，援居相位。未几，
广微去，如磐、绍轼卒，铨罢。已而秉谦乞归，立极遂为”
首辅，晋建极殿大学士。庄烈帝即位，山阴监生胡焕
猷劾立极“身居揆席，谩无主持。”立极内不自安，上疏
求罢。帝犹优诏报之。屡加少师、吏部尚书、中极殿大
学士。乞休去。后定《逆案》，落职闲住。